
2. VISPĀRĪGĀ INFORMĀCIJA
1.1. Iepirkuma identifikācijas numurs: AMD 2026/53. 
1.2. Iepirkuma metode: iepirkums saskaņā ar Publisko iepirkumu likuma (turpmāk – PIL) 9. pantu.
1.3. Pasūtītājs: Rīgas valstspilsētas pašvaldības Ārtelpas un mobilitātes departaments, Ģertrūdes iela 36, Rīga, LV-1011, tālrunis: 67012701, fakss: 67012702, e-pasts: amd@riga.lv.
1.4. Pasūtītāja kontaktpersona: Rīgas valstspilsētas pašvaldības Ārtelpas un mobilitātes departamenta Administratīvās pārvaldes Iepirkumu nodaļas galvenā speciāliste – eksperte (iepirkumu speciāliste) Anta Holste, tālr. 67012202, e-pasta adrese: anta.holste@riga.lv.
1.5. Paziņojums par līgumu: Paziņojums par līgumu tiek publicēts Iepirkumu uzraudzības biroja tīmekļvietnē www.iub.gov.lv. Ar iepirkuma noteikumiem un nolikumu ikviens ieinteresētais pretendents var iepazīties bez maksas Elektronisko iepirkumu sistēmas tīmekļa vietnē www.eis.gov.lv Pasūtītāja pircēja profilā https://www.eis.gov.lv/EKEIS/Supplier/Organizer/23328. 
1.6. Piedāvājuma iesniegšanas un atvēršanas vieta, datums, laiks un kārtība
1.6.1. Piedāvājumi Iepirkumā ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv  pieejamo Elektronisko iepirkumu sistēmas e-konkursu apakšsistēmu[footnoteRef:1][1], turpmāk – Apakšsistēma. [1: [1] Informāciju par to, kā ieinteresētais piegādātājs var reģistrēties par nolikuma saņēmēju sk.: https://www.eis.gov.lv/EIS/Publications/PublicationView.aspx?PublicationId=883. ] 

1.6.2. Piedāvājumi jāiesniedz Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/23328 līdz Iepirkumu uzraudzības biroja Publikāciju vadības sistēmā un Elektronisko iepirkumu sistēmā norādītajam piedāvājumu iesniegšanas termiņam;
1.6.3. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo Apakšsistēmu.
1.6.4. Piedāvājumi tiks atvērti EIS e-konkursu apakšsistēmā https://www.eis.gov.lv/EKEIS/Supplier/Organizer/23328 Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā.
1.6.5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.6.6. Ārpus e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.7. Pretendents var iesniegt tikai vienu piedāvājumu. Piedāvājumu varianti netiek pieļauti.
1.6.8. Iesniegto piedāvājumu atvēršanas procesam var sekot līdzi tiešsaistes režīmā e-konkursu apakšsistēmā;
1.6.9. Ja pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam pretendentam;
1.6.10. Pēc atvēršanas sanāksmes beigām e-konkursu apakšsistēmā  pretendentiem būs pieejams sistēmā izveidots pretendentu un to iesniegto piedāvājumu cenu apkopojums.
1.7. Prasības attiecībā uz piedāvājuma noformējumu un iesniegšanu
1.7.1. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas;
1.7.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk., ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
1.7.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
1.7.2. Sagatavojot piedāvājumu, pretendentam ir jāievēro, ka:
1.7.2.1. Pieteikuma forma, pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.7.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar piedāvāto sistēmas parakstu, gan parakstot ar drošu elektronisko parakstu; 
1.7.2.3. Pretendenta piedāvājuma dokumentus un pieteikumu jāparaksta pretendenta pārstāvim ar paraksta tiesībām. Ja piedāvājumu un pieteikumu iepirkumā neparaksta pretendenta amatpersonas ar paraksta tiesībām, piedāvājumā jāpievieno pretendenta amatpersonas ar paraksta tiesībām izdota pilnvara. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru;
1.7.2.4. piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un nolikuma 1.6.9. punktā paredzētajā laikā datne nav atšifrēta, pretendents tiek izslēgts no dalības iepirkumā.
1.7.2.5. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno pretendenta apliecināts tulkojums latviešu valodā. pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
1.7.2.6. Piedāvājumā dokumentu noformējumam ir jāatbilst Dokumentu juridiskā spēka likumā, Dokumentu izstrādāšanas un noformēšanas kārtības un Elektronisko dokumentu likumā noteiktajām prasībām.
1.7.3. Informācijas apmaiņa starp Iepirkuma komisiju un iespējamajiem pretendentiem notiek elektroniski. Visu informāciju par iepirkuma norisi, kā arī atbildes uz pretendentu jautājumiem Iepirkuma komisija sniedz rakstiski. Papildu informācijas pieprasījumi ir jāiesniedz e-konkursu apakšsistēmā.
1.7.4. Ja pretendents ir laikus pieprasījis papildu informāciju par iepirkuma nolikumā iekļautajām prasībām, Iepirkuma komisija to sniedz trīs darbdienu laikā, bet ne vēlāk kā četras dienas pirms piedāvājuma iesniegšanas termiņa beigām. Iepirkuma komisijas sagatavotā papildus informācija tiks ievietota e-konkursu apakšsistēmā. Pretendentu pienākums ir pastāvīgi pārraudzīt e-konkursu apakšsistēmā publicēto informāciju un ievērtēt to savā piedāvājumā.
1.7.5. Visa aktuālā informācija par iepirkumu, tai skaitā nolikumu, nolikuma grozījumi un atbildes uz ieinteresēto piegādātāju jautājumiem, ir pieejama pasūtītāja pircēja profilā https://www.eis.gov.lv/EKEIS/Supplier/Organizer/23328.
1.7.6. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
1.7.7. Par jebkuru piedāvājuma informāciju, kas ir komercnoslēpums vai konfidenciāla informācija, jābūt īpašai norādei iesniegtajā piedāvājumā.

2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmeta apraksts:
2.1.1. Iepirkuma priekšmets ir dažādu liela izmēra būvniecības atkritumu sadalīšana (smalcināšana) un izvešana no teritorijām saskaņā ar Nolikuma 1. pielikumā “Tehniskā specifikācija” noteikto un līgumprojektu (Nolikuma 7. pielikums).
2.1.2. CPV kods: 90500000-2 (ar atkritumiem saistīti pakalpojumi).
2.1.3. Iepirkuma priekšmets nav sadalīts daļās.
2.1.4. Iepirkuma līguma slēgšanas tiesības tiks piešķirtas saimnieciski visizdevīgākajam piedāvājumam, kuru noteiks, ņemot vērā tikai nosacīto mērvienības zemāko cenu kopsummu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
2.1.5. Pretendents piedāvājuma variantus iesniegt nedrīkst.
2.1.6. Pretendents vienpusēji nevar mainīt Līgumā noteiktos termiņus, nosacījumus un cenas.
2.1.7. [bookmark: _Hlk136443579]Paredzamā līgumcena – līdz EUR 41 999.99 (četrdesmit viens tūkstotis deviņi simti deviņdesmit deviņi euro un 99 centi), neieskaitot pievienotās vērtības nodokli (turpmāk – PVN).
2.2. Līguma izpildes termiņš un vieta: 
2.2.1. Līguma izpildes vieta – Rīga, NUTS kods: LV006.
2.2.2. Pasūtītājs pieprasījumu nosūta atbildīgajai pretendenta kontaktpersonai, uz līgumā norādīto elektroniskā pasta adresi. Pretendents pakalpojuma izpildi nodrošina 5 (piecu) darba dienu laikā no Pasūtītāja elektroniskā pieprasījuma nosūtīšanas dienas vai pēc savstarpējas vienošanās Pasūtītājs nosaka citu izpildes termiņu, kas nebūs īsāks par 48 (četrdesmit astoņām) stundām.
2.2.3. [bookmark: _Hlk120034326]Iepirkuma rezultātā ar uzvarējušo pretendentu tiks slēgts līgums uz 12 (divpadsmit) mēnešiem un tas var tikt pagarināts uz katru nākamo gadu, pie nosacījuma, ja tiek piešķirti budžeta līdzekļi, bet nepārsniedzot kopējo 3 (trīs) gadu periodu vai līdz kopējās līguma summas izlietošanai, atkarībā no tā, kurš no nosacījumiem iestāsies pirmais.

3. PRETENDENTU ATLASE UN IESNIEDZAMIE DOKUMENTI
	Nr.
	Atlases prasības
	Atlases dokumenti

	3.1. 
	Pretendents ir reģistrēts atbilstoši piegādātāja izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.
Ja piedāvājumu iesniedz Apvienība, šī prasība attiecināma uz katru Apvienības dalībnieku.
	Iepirkuma komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz.

	3.2. 
	Pretendentam iepriekšējo 3 (trīs) gadu periodā (2023., 2024., 2025. un 2026.gadā līdz piedāvājumu iesniegšanas brīdim) ir pieredze vismaz 2 (divu) iepirkuma priekšmetam līdzvērtīga līgumu izpildē.
Par līdzvērtīgu uzskatāms līgums, kura ietvaros ir veikta dažādu liela izmēra būvniecības atkritumu sadalīšana (smalcināšana) un izvešana vismaz 10 000 Eur bez PVN apmērā katra līguma ietvaros.
Ja piedāvājumu iesniedz Apvienība, tad šī prasība attiecināma uz Apvienības dalībnieku kopējo pieredzi.
	1. Pretendents iesniedz iepriekš sniegto pakalpojumu sarakstu  atbilstoši Nolikuma 4. pielikuma formai.
2. Vismaz 2 (divas) pozitīvas atsauksmes no Nolikuma 4. pielikumā minētajiem pasūtītājiem. Atsauksmei jāsatur informācija par līguma priekšmetu, līguma darbības periodu un līguma summu Eur bez PVN.  Atsauksmēs jāatspoguļo visas 3.2. punktā pasūtītāja noteiktās prasības, lai varētu izvērtēt atsauksmes atbilstību kvalifikācijas prasībām.



	3.3. 
	Pretendentam ir tiesības sniegt iepirkuma Tehniskajā specifikācijā norādītos pakalpojumus.
	Latvijas Republikā reģistrētiem pretendentiem jāiesniedz Valsts vides dienesta izdota Atkritumu apsaimniekošanas atļauja, kas paredz Tehniskajā specifikācijā minēto būvniecības atkritumu savākšanu un pārvadāšanu.
Ārvalstīs reģistrētajiem pretendentiem jāiesniedz attiecīgās valsts kompetentas institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz šāda reģistrācijas dokumenta izdošanu, tad pretendents piedāvājuma pielikumā (brīvā formā) sniedz informāciju, norādot kompetento iestādi attiecīgajā valstī, kas minēto reģistrācijas faktu var apliecināt.


	3.4. 
	Pretendentam ir noslēgts un ir spēkā līgums par būvniecības atkritumu noglabāšanu vai pārstrādi atbilstoši normatīvo aktu prasībām vai tiek iesniegts pretendenta apliecinājums, ka līguma slēgšanas tiesību piešķiršanas gadījumā šāds līgums tiks noslēgts vai cita pamatota informācija par būvniecības atkritumu noglabāšanu/ nogādāšanu uz reģistrētām atkritumu reģenerācijas vai pārstrādes vietām.
	Pretendents iesniedz līgumu vai vienošanos atbilstoši nolikuma 3.4. punkta prasībām/vai pretendenta apliecinājumu, ka līguma slēgšanas tiesību piešķiršanas gadījumā šāds līgums tiks noslēgts, vai citu pamatotu informāciju par būvniecības atkritumu noglabāšanu/ nogādāšanu uz reģistrētām atkirtumu reģenerācijas vai pārstrādes vietām.


	3.5. 
	Pretendents nodrošina civiltiesiskās atbildības apdrošināšanu par darbības vai bezdarbības rezultātā trešo personu veselībai, dzīvībai un mantai nodarītajiem zaudējumiem visā Iepirkuma līguma darbības periodā. Apdrošinājuma summai jābūt ne mazākai kā 100 000 EUR (viens simts tūkstotis euro) bez pašriska. Civiltiesiskās apdrošināšanas līgums jāslēdz ar nosacījumu, ka iestājoties apdrošinājuma gadījumam apdrošināšanas atlīdzība tiek izmaksāta tieši pasūtītājam vai zaudējumus cietušajai personai.
	Pretendents iesniedz spēkā esošu civiltiesiskās apdrošināšanas polisi atbilstoši 3.5. punkta prasībām un pievieno maksājumu apliecinošu dokumentu un/vai apdrošinātāja apliecinājumu, ka gadījumā, ja pretendentam tiks piešķirtas līguma slēgšanas tiesības iepirkumā un tiks noslēgts Iepirkuma līgums, pirms Pakalpojuma uzsākšanas tiks noslēgts līgums par pretendenta civiltiesiskās atbildības apdrošināšanu.

	Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, un Apvienības

	3.6. 
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
	Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Piegādātājs, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
Jāaizpilda informācija par personām, uz kuru iespējām balstās (Nolikuma 5. pielikums).
Katrai personai uz kura tehniskajām un/vai profesionālajām spējām balstās jāaizpilda, jāparaksta un pretendentam jāiesniedz apliecinājums (Nolikuma 6. pielikums).

	3.7. 
	Prasības piegādātāju apvienībai vai pilnsabiedrībai
	Ja pretendents ir piegādātāju apvienība, tad ir jāiesniedz vienošanos par pilnsabiedrības izveidošanu vai sabiedrības līguma noslēgšanu gadījumā, ja piegādātāju apvienība tiks atzīta par Iepirkuma uzvarētāju. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri.

	3.8. 
	Prasības attiecībā uz apakšuzņēmējiem: pretendents savā piedāvājumā norāda tās Iepirkuma līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, kuru veicamo darbu vērtība ir vismaz 10 000 euro.
	Jāaizpilda informācija par apakšuzņēmējiem un personām, uz kuru iespējām balstās (Nolikuma 5. pielikums).
Katram piesaistītajam apakšuzņēmējam jāaizpilda un jāparaksta apliecinājums (Nolikuma 6. pielikums).

	3.9. 
	[bookmark: _Hlk212039459]Lai apliecinātu, ka, veicot saimniecisko darbību pēc 2022.gada 24. februāra pretendents (arī apakšuzņēmējs un persona, uz kuras iespējām pretendents balstās) neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis, jābūt pretendenta apliecinājumam par šādu materiālu, iekārtu, līdzekļu vai inventāru un personu neesamību, kā arī par darbību, kas tieši vai netieši atbalsta minēto valstu industriju, neveikšanu.
	Jāiesniedz apliecinājums brīvā formā, ka veicot saimniecisko darbību pēc 2022. gada 24. februāra pretendents (arī apakšuzņēmējs un persona, uz kuras iespējām pretendents balstās) neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis.



4. IESNIEDZAMIE DOKUMENTI
4.1. Pieteikuma veidlapa: saskaņā ar Nolikuma 2. pielikuma formu. Pretendents, parakstot Nolikuma 2. pielikuma apliecinājumu vienlaikus apliecina, ka ir iepazinies ar Nolikuma 1.pielikumu “Tehniskā specifikācija”, izprot un apņemas ievērot katru Tehniskajā specifikācijā norādīto prasību. Nav nepieciešams atsevišķi iesniegt parakstītu Nolikuma 1. pielikumu.
4.2. Pretendentu kvalifikācijas (atlases) dokumenti: noteikti Nolikuma 3. punktā.
4.3. Finanšu piedāvājums: pretendents iesniedz aizpildītu un parakstītu Nolikuma 3. pielikumu.

5. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA
5.1. Iepirkuma komisija piedāvājumu vērtēšanu veic slēgtās sēdēs šādos posmos:
5.1.1. Piedāvājumu noformējums: Nolikuma 1.7. apakšpunktā noteikto prasību izpildes pārbaude. Ja konstatēta piedāvājuma noformējuma neatbilstība, tad Iepirkuma komisija lemj par piedāvājuma noraidīšanu, izvērtējot neatbilstības būtiskumu saskaņā ar normatīvajiem aktiem.
5.1.2. [bookmark: _Ref88363163]Pretendentu atbilstības pārbaude kvalifikācijas prasībām: 
5.1.2.1. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
5.1.2.2. Iepirkuma komisija noraida vai izslēdz pretendentu no turpmākās dalības iepirkumā                                                                                                                                                                                                                                                                                                                                                jebkurā no šādiem gadījumiem:
5.1.2.2.1. Pretendents ir sniedzis nepatiesu informāciju, lai apliecinātu atbilstību Publisko iepirkumu likuma 42. panta noteikumiem vai saskaņā ar Publisko iepirkumu likumā noteiktajām pretendentu kvalifikācijas prasībām, vai nav sniedzis prasīto informāciju;
5.1.2.2.2. Pretendents nav iesniedzis kādu no iepirkuma nolikumā prasītajiem dokumentiem vai dokuments nesatur nolikumā prasīto informāciju, vai iesniegtā dokumenta oriģinālam nav juridiska spēka. Iepirkuma komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt Publisko iepirkumu likuma 41. pantā noteiktajā kārtībā;
5.1.2.2.3. Pretendenta piedāvājumā norādītā pieredze nav atbilstoša nolikuma 4. pielikuma “Apliecinājums par pretendenta pieredzi” prasībām.
5.1.3. Finanšu piedāvājums: Nolikuma 4.3. punktā noteikto prasību izpildes pārbaude;
5.1.4. Vērtējot finanšu piedāvājumus, Iepirkuma komisija pārbauda, vai piedāvājumā nav aritmētisku kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās mērvienības cenas. Ja Iepirkuma komisija konstatē aritmētiskās kļūdas, tā šīs kļūdas izlabo un turpmākajā vērtēšanas procesā ņem vērā labojumus. Par kļūdu labojumiem un laboto piedāvājuma summu Iepirkuma komisija informē pretendentu.
5.1.5. Nepieciešamības gadījumā Iepirkuma komisija veiks cenu noapaļošanu līdz 2 (divām) zīmēm aiz komata.
5.1.6. Ja piedāvājums konkrētam iepirkuma līgumam šķiet nepamatoti lēts, Iepirkuma komisija rīkojas Publisko iepirkumu likuma 53. pantā noteiktajā kārtībā.
5.1.7. Piedāvājuma vērtēšanas gaitā Iepirkuma komisija ir tiesīga prasīt, lai tiek izskaidrota  finanšu piedāvājumā iekļautā informācija.
5.1.8. Līguma slēgšanas tiesības tiks piešķirtas pretendentam, kurš atbilst visām Iepirkumā noteiktajām prasībām un ir iesniedzis saimnieciski visizdevīgāko piedāvājumu, kuru nosaka, ņemot vērā tikai nosacīto mērvienības zemāko cenu kopsummu, kā arī nav izslēgts no dalības iepirkumā Nolikuma 6. punktā noteiktajā kārtībā.
5.1.9. Gadījumā, ja vismaz divi pretendenti piedāvā vienādas cenas, iepirkuma līguma slēgšanas tiesības tiek piešķirtas tam pretendentam, kurš piedāvājis zemāku mērvienības cenu finanšu piedāvājuma B. pozīcijā “Dažādu liela izmēra būvniecības atkritumu sadalīšana (smalcināšana) un izvešana no teritorijām (veicot būvniecības atkritumu izcelšanu no zemes un rakšanas darbus). 
5.1.10. Par Iepirkuma komisijas pieņemto lēmumu Pasūtītājs informēs visus pretendentus 3 (trīs) darbdienu laikā, nosūtot lēmumu uz pretendenta norādīto elektroniskā pasta adresi (e-pastu).

6. IZSLĒGŠANAS GADĪJUMU PĀRBAUDE
6.1. [bookmark: _Hlk118394612]Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos noteikto pretendentu izslēgšanas iemeslu pārbaudi Iepirkuma komisija veiks šajā pantā noteiktajā kārtībā (ievērojot 43. pantā noteikto regulējumu par uzticamības nodrošināšanu). 
6.2. Iepirkuma komisija par katru pretendentu, kuram būtu piešķiramas iepirkuma līguma slēgšanas tiesības, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, pretendenta norādīto apakšuzņēmēju, kura veicamo darbu vērtība ir vismaz 10 000 euro, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā minēto pretendentu izslēgšanas gadījumu esību.

7. IEPIRKUMA LĪGUMA SLĒGŠANA
7.1. Pamatojoties uz pretendenta piedāvājumu, ar Iepirkuma komisijas izraudzīto pretendentu (turpmāk – Uzvarētājs) tiek slēgts iepirkuma līgums (Nolikuma 7. pielikums).
7.2. Uzvarētājam iepirkuma līgums jāparaksta un jānosūta pasūtītājam 5 (piecu) darbdienu laikā no pasūtītāja uzaicinājuma parakstīt iepirkuma līgumu nosūtīšanas dienas.
7.3. Ja Uzvarētājs ir Apvienība, kura nav izveidojusies pēc savas izvēles kā pilnsabiedrība vai noslēgusi sabiedrības līgumu, iepirkuma līgums jāparaksta un jānogādā pasūtītājam 10 (desmit) darbdienu laikā no pasūtītāja uzaicinājuma parakstīt iepirkuma līgumu nosūtīšanas dienas, pirms tam (pēc Uzvarētāja izvēles):
7.3.1. reģistrējot pilnsabiedrību Latvijas Republikas Uzņēmumu reģistra Komercreģistrā vai attiecīgās ārvalsts reģistrā, vai 
7.3.2. noslēdzot sabiedrības līgumu, kur par uzņemtajām saistībām atbild solidāri visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. Pasūtītājam jāiesniedz sabiedrības līguma kopija.
7.3.3. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācijas esamību. 
7.3.4. Šajā punktā noteikto termiņu var pagarināt, ja pretendents iesniedz Pasūtītājam informāciju un pierādījumus, tam, ka izveidošanās procesam ir nepieciešams ilgāks laiks.
7.3.5. Ja izraudzītais pretendents atsakās slēgt iepirkuma līgumu ar Pasūtītāju vai neparaksta to 5 (piecu) darbdienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt iepirkuma līgumu ar nākamo pretendentu, kurš iesniedzis Nolikumam atbilstošu saimnieciski visizdevīgāko piedāvājumu, ņemot vērā cenu, vai pārtraukt Iepirkumu, neizvēloties nevienu piedāvājumu.

8. PERSONU DATU APSTRĀDE
8.1. Informējam, ka informācija par personas datu apstrādi saistībā ar pašvaldības iepirkumu veikšanu ir pieejama: https://www.riga.lv/lv/rigas-valstspilsetas-pasvaldibas-personas-datu-aizsardzibas-politika.
8.2. Pretendents nodrošina visu savā piedāvājumā norādīto fizisko personu (tai skaitā visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.) informēšanu par paredzēto personas datu apstrādi, kuru veiks Pasūtītājs (pārzinis) gan iepirkumā, gan iepirkuma līguma izpildē, ja ar iepirkumu dalībnieku tiks noslēgts iepirkuma līgums.
8.3. Paredzams, ka Uzvarētājs vai līguma izpildītājs līguma priekšmeta izpildei neapstrādās Pašvaldības uzdevumā fizisko personu datus 2018. gada 25. maija Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē. Ja Līguma izpildei būs nepieciešama personas datu apstrāde Pašvaldības uzdevumā, Puses par to vienosies atsevišķi.

9. PIELIKUMU SARAKSTS
9.1. [bookmark: _Hlk101263996]Tehniskā specifikācija – 1. pielikums; 
9.2. Pieteikums (veidlapa) – 2. pielikums;
9.3. Finanšu piedāvājums – 3. pielikums;
9.4. [bookmark: _Hlk118894364]Apliecinājums par pretendenta pieredzi – 4. pielikums;
9.5. Apakšuzņēmēju un personu, uz kuru iespējām balstās, saraksts – 5. pielikums;
9.6. Apakšuzņēmēja vai personas, uz kuras iespējām pretendents balstās, apliecinājums – 6. pielikums; 
9.7. Iepirkuma līgumprojekts – 7. pielikums.

